கிதுருவன் விதானகே

கிதுருவன் விதானகே (Kithuruwan Vithanage, பிறப்பு: பெப்ரவரி 1991) இலங்கையின் பன்னாட்டுத் துடுப்பாட்ட வீரர் ஆவார். இடக்கைத் துடுப்பாட்டக் காரரான இவர் ஒரு கழல் திருப்ப பந்துவீச்சாளரும் ஆவார்.

கொழும்பில் பிறந்த இவர் இலங்கைத் துடுப்பாட்ட அணிக்காக முதற்தடவையாக 2013 மார்ச் 8 இல் வங்காளதேச அணிக்கு எதிராக காலியில் நடந்த தேர்வுப் போட்டியிலும், 2013 டிசம்பர் 25 இல் அபுதாபியில் நடைபெற்ற பாக்கித்தான் அணிக்கு எதிரான ஒருநாள் போட்டியிலும் கலந்து கொண்டார். தேர்வுத் துடுப்பாட்டத்தில் முதல் போட்டியில் இவர் 59 ஓட்டங்களையும், முதலாவது ஒரு நாள் போட்டியில் 27 ஓட்டங்களையும் எடுத்தார். வங்காளதேச அணிக்கு எதிரான தேர்வுப் போட்டியில் இவர் ஆட்டமிழக்காமல் 103 ஓட்டங்களை எடுத்து ஆட்டமிழக்காமல் தனது முதலாவது நூறு ஓட்டங்களைப் பெற்றார்.

மேற்கோள்கள்

வெளி இணைப்புகள்
 ESPN Cricinfo
 Cricket Archive

1991 பிறப்புகள்
இலங்கைத் துடுப்பாட்டக்காரர்கள்
வாழும் நபர்கள்
கொழும்பு மாவட்ட நபர்கள்